Georges Braque
Braque [bʀak], Georges, francuski slikar i grafičar (Argenteuil, 13. V. 1882 – Pariz, 31. VIII. 1963). Jedna je od dominantnih ličnosti Pariske slikarske škole. U Salonu nezavisnih izložio je 1906. svoja prva ulja: pejzaže slikane čistim bojama i mrtve prirode. Od 1907. počinje raščlanjivati svijet viđenoga u oblike geometrijskih tijela. Henri Matisse primijetio je da Braque konstruira svoje pejzaže kockama, odakle je izveden naziv kubizam (latinski: cubus – kocka). Još desetak godina kubistički je stilizirao mrtve prirode s violinama, gitarama i gipsanim torzima, a radovi posljednje faze pokazuju zaokret prema irealnom. Izradio je tri stropne slike u Louvreu i vitraje za crkvu u Varengeville-sur-Meru. Commons ima datoteke na temu: Georges Braque